सत्संग: मेरे गुरुवर तेरा मुस्कुराना भूल जाने के काबिल नहीं है
प्रभुप्रेमी संघ का मासिक सत्संग सेमनरी रोड स्थित साहू धर्मशाला परिसर में रविवार देर शाम आयोजित किया गया। इसमें सुमधुर भजनों ने देर रात तक श्रोताओं को बांधे रखा। इस मौके पर आगामी होली पर्व को देखते हुए अबीर, गुलाल व फूलों से होली भी खेली गई।
सत्संग का आयोजन डालचंद साहू, मुकेश साहू, राहुल साहू परिवार ने किया था। इस मौके पर भक्ति संगीत, प्रभु स्मरण, पादुका पूजन, महाआरती, जाप, ध्यान और मंत्रोच्चार से सुसज्जित दिव्य सत्संग में श्रद्धालुओं ने भाव-विभोर होकर भक्ति संगीत, होली भजन एवं राष्ट्रप्रेम से ओतप्रोत गीतों का भी आनंद लिया। इसमें गायक श्रीराम श्रीवादी, अमोद जैन, नीलेश शर्मा, निर्मल जैन, जीवनराज ने प्रस्तुति दी। मेरे गुरुवर तेरा मुस्कुराना भूल जाने के काबिल नहीं है.., मुझे अपने ही रंग में रंग लो मेरे यार सांवरे, जैसे सुप्रसिद्ध भजनों की प्रस्तुति दी। जैसे ही भजन गायकों ने होली के त्योहार को रेखांकित करते हुए भर लाई पिचकारी श्याम खेलन होली जैसे होली भजन की प्रस्तुति दी वैसे ही माहौल भक्ति से उल्लास में बदल गया। उपस्थित श्रद्धालुओं ने गुरुवर को अबीर, गुलाल चढ़ाया। वहीं एक-दूसरे पर भी अबीर, गुलाल व फूल डालकर होली की अग्रिम शुभकामनाएं दी। श्रीराम श्रीवादी और उनकी टीम ने राष्ट्रभक्ति से ओतप्रोत मेरा रंग दे बसंती चोला जैसे प्रेरणादायी गीत की भी प्रस्तुति दी। प्रत्येक माह के पहले रविवार को आयोजित होने वाले प्रभुप्रेमी संघ के इस अनूठे आयोजन को दस वर्ष भी पूर्ण हो गए। हनुमान चालीसा के पाठ के बाद सभी श्रद्धालुओं ने कतारबद्ध होकर पादुका पूजन की। तत्पश्चात् सामूहिक आरती की गई।
सत्संग में खेली फूल व गुलाल की होली।
धर्म
hin_Deva hin_Deva hin_Deva awa_Deva awa_Deva